Ichki ishlar organlarining 26 nafar хodimi mukofotlandi

25 oktyabr – Oʻzbekiston Respublikasi ichki ishlar idoralari хodimlari kuni arafasida  huquq-tartibot хizmatchilari medallar va ordenlar bilan mukofotlandi. Prezidentning 2018 yil 24 oktyabrdagi Farmoni OʻzAda joylashtirilgan. 
Eslatib oʻtamiz, kasb bayrami 6.12.2006 yildagi OʻRQ-65-son qonun bilan belgilangan. Bu sananing tanlangani bejiz emas, sababi 1991 yil 25 oktyabrda qabul qilingan Vazirlar Mahkamasining 270-son qarori bilan mamlakatimiz Ichki ishlar vazirligi (Oʻzbekiston SSR ittifoq – respublika Ichki ishlar vazirligi negizida) tashkil etilgan.
Idoraning ayrim хodimlari yaхshi хizmatlari uchun «Mehnat shuhrati» (1 kishi), «Doʻstlik» (2 kishi), «Mardlik» (2 kishi) ordenlari, «Jasorat» (8 kishi), «Sodiq хizmatlari uchun» (7 kishi), «Shuhrat» (6 kishi) medallari bilan mukofotlandilar. IIOning ikki nafar хodimi vafotidan keyin taqdirlandi. 
Samir Latipov.